1. Genopretning af fodboldbaner (Åben)
Tidl. politisk behandling BY, 15.12.20, pkt. 14
Forventet sagsgang
KF-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til udmøntning af det afsatte beløb til 
genopretning af boldbaner i [adresse]. Endvidere skal Byrådet godkende 
anlægsbevilling på 1,5 mio. kr. finansieret af det afsatte rådighedsbeløb til 
genopretning af fodboldbaner.
Byrådet besluttede i forbindelse med budget 2022 at afsætte i alt 6 mio. kr. i perioden 2022-2025 til 
genopretning af boldbaner (A-602). Beløbet blev afsat til bl.a. etableringspleje og drænopgaver, herunder 
kortlægning og oprensning af dræn med henblik på at undersøge drænenes reelle tilstand. I perioden 2022-
23 er der udført etableringspleje på udvalgte baner.
I perioden oktober 2023 til maj 2024 har entreprenørvirksomheden Forstas foretaget en teknisk 
gennemgang af drænene på [adresse] fodboldbaner. I forbindelse med den tekniske 
gennemgang er der konkret udført kortlægning, TV-inspektion og oprensning af dræn samt foretaget 
småreparationer/udskiftninger af fx dæksler og lign. På baggrund af Forstas’ registreringer er der 
udarbejdet et projektkatalog (bilag 2), der beskriver eksisterende drænforhold og løsningsforslag for 
samtlige af kommunens 16 fodboldanlæg. 
I forlængelse af projektkataloget er der udarbejdet et teknisk prioriteringskatalog (bilag 1), der med 
udgangspunkt i tre kriterier beskriver de opgaver, som forvaltningen vurderer, der kan udføres for den 
afsatte økonomi. Kultur- og Fritidsudvalget og Teknik- og Miljøudvalget er præsenteret for kriterierne i løbet 
af processen. 
De tre kriterier er:

Vægtet banetryk.

Faglig vurdering af banernes tilstand.

Alma Karlsen fordelagtig.
 
De enkelte kriterier er nærmere beskrevet i det tekniske prioriteringskatalog. 
På baggrund af en samlet vægtet effekt foreslår Børn og Kultur og Teknik og Miljø, at nedenstående 
opgaver på følgende anlæg prioriteres:  
[adresse]: EMN-2024-01305
Dok-ID: 3730043
Sagsbehandler: Yngve Skov
Teknik- og Miljøudvalget
6. november 2024  16:00
[adresse]
Opgaver
Udskiftning af eksisterende hoveddræn
Grundfør
Grøft mellem bane 1 og 2 oprenses og får overløb til nyt 
hoveddræn
Etablering af nyt hoveddræn i begge sidder langs de tre baner
[adresse]
Brønde udskiftes og eksisterende drænledninger tilsluttes nye 
hoveddræn
[adresse]
Etablering af nyt hoveddræn samt brønde på eksisterende 
drænsystem
Etablering af nyt hoveddræn og to nye spulebrønde i hjørner
Små brønde langs trådhegn slettes og kobles på ny streng
Thorsø
Ledningen opgraves og repareres
[adresse]
Etablering af nye hoveddræn
Nærmere beskrivelser af de opgaver, der forslås udført, fremgår af det tekniske prioriteringskatalog (bilag 
1).
Det forventes, at anlægsarbejderne gennemføres i 2025-26. Den konkrete udmøntning af 
anlægsarbejderne vil blive planlagt, så der så vidt muligt tages hensyn til fodboldklubberne, vejrsituationen 
og sammenhæng til øvrige anlægsopgaver f.eks. udskiftning af underlag på kunstgræsbanen ved Haldum-
Hinnerup. Drænudskiftningerne kan kun gennemføres i perioder med tørt vejr. Banerne i Thorsø, der forslås 
at løse opgaver på, indgår ikke i indsatsplanen for grundvandsbeskyttelse, hvor gødskning skal ophøre.
Anlægget i Ulstrup indgår ikke i prioriteringen, da det er Forstas’ vurdering, at jævnlige spulinger af drænene 
vil have god effekt på baneforholdene. Det vurderes, at det eksisterende drænsystem fungerer, men at 
anlægget lider under et højt grundvandsniveau og højt indhold af okker i jorden. Disse problemer løses ikke 
ved at anlægge et nyt drænsystem. I perioder, hvor grundvandet står meget højt, har drænene ringe effekt. 
Det skyldes at drænene i forvejen er fyldt med vand, som har svært ved at blive ledt væk. 
På grund af den store forekomst af okker, der findes naturligt i området, skal drænsystemet spules jævnligt 
og over en længere periode, så det ikke tilstoppes. I løbet af sommeren 2024 er drænene blevet spulet 
med jævne mellemrum for at etablere gennemstrømning. Spulingen vil fremadrettet indgå som en fast del 
af driften af banerne. 
VURDERING
Der er ved gennemgangen afdækket mulige forbedringer, som økonomisk beløber sig til 15 mio. kr. samlet 
for alle anlæg. I det samlede beløb indgår også forbedringer på fx det eksisterende fodboldanlæg i [adresse], 
baner med begrænset fodboldaktivitet og baner hvis tilstand opleves problemfri, men hvor der er 
konstateret fejl i det eksisterende drænsystem. Der er således en række drænopgaver, der ikke giver 
mening at gennemføre.
Med gennemførslen af drænopgaverne på de beskrevne anlæg forventes der at blive rettet op på de 
væsentligste udfordringer på anlæg med et højt banetryk og store problemer med dræning. Der vil være 
behov for at gøre sig erfaringer med effekten af de gennemførte tiltag, inden der tages stilling evt. til 
gennemførsel af yderligere drænopgaver. Der kan ligeledes i processen vise sig behov for tilpasninger alt 
efter hvilken effekt, drænudskiftningerne har de enkelte steder. Målet med tiltagene er, at klubberne de 
kommende år vil opleve en generel forbedring af banernes tilstand. Det forventes, at der går 3-4 år inden 
der kan evalueres på den fulde effekt af de igangsatte tiltag på de udvalgte baner. Teknik- og Miljøudvalget 
og Kultur- og Fritidsudvalget vil løbende og minimum en gang om året blive orienteret om status, fremdrift 
og effekt af de igangsatte tiltag, første gang i efteråret 2025. 
Det vurderes, at de højnede plejetiltag i den almindelig drift og den ekstra etableringspleje på udvalgte 
baner allerede har haft en positiv effekt på banernes generelle tilstand.
ØKONOMI
Der er i perioden 2022 til 2024 afsat rådighedsbeløb og givet anlægsbevilling på i alt 4,5 mio. kr. til 
genopretning af fodboldbaner. I budget 2025-28 er der yderligere afsat et rådighedsbeløb på 1,5 mio. kr. i 
2025. Dette beløb søges der anlægsbevilling til i denne sag. I alt er der derved afsat et samlet 
rådighedsbeløb på 6 mio. kr. til genopretningsopgaven.
Endvidere skal det nævnes, at der i forbindelse med budget 2022-25 blev indarbejdet 300.000 kr. årligt til 
afledte driftsopgaver som følge af genopretningsarbejdet.
Af de afsatte rådighedsbeløb er der aktuelt anvendt ca. 1,6 mio. kr. på kortlægning, spuling, ekstra pleje og 
småreparationer. Der resterer ca. 4,4 mio. kr. til udskiftning af drænelementer.
 
INDDRAGELSE
Der har været nedsat en sparringsgruppe bestående af tre repræsentanter fra [adresse] 
fodboldklubber. De har deltaget ved gennemgang af problematikker på anlæggene og med input til kriterier 
til prioritering.  
INDSTILLING
Direktøren for Børn og Kultur og direktøren for Teknik og Miljø indstiller til Byrådet: 
1.
At godkende at genopretningen af fodboldbanerne foretages på baggrund af en samlet vurdering ud 
fra kriterierne vægtet banetryk, faglig vurdering af banernes tilstand og mest fordelagtig.
2.
At godkende en anlægsbevilling på 1,5 mio. kr. finansieret af det afsatte rådighedsbeløb i 2025.
3.
At godkende udmøntningen af det samlede afsatte beløb på 4,4 mio. kr. til genopretning af 
fodboldbaner.
BESLUTNING
.
Teknik- og Miljøudvalget, 6. november 2024: 
Fraværende: Ingen
Indstilles godkendt. 
Bilag

Teknisk prioriteringskatalog - genopretning af boldbaner (3792094)

Projektkatalog (3666004)
